Vil stoppe juks i junior-langrenn - ber foreldre filme i løypa
Samtidig som landslaget klargjør seg for VM i Falun, har landets juniorer gått Norgescup i Nes i Akershus. Der introduserte de et nytt tiltak, og oppfordret tilskuere til å filme regelbrudd med sine smarttelefoner for å fange juksemakere i klassisk stil. – Det er en utfordring at noen jukser og tar ekstra skøytetak i klassiskrenn. Det må vi slå ned på, men om det er riktig å be foreldre gjøre dette, er jeg mer usikker på, sier utviklingssjef i Skiforbundet, Per Nymoen. Norske langrennsprofiler har ulike meninger om de nye tiltakene. Han forklarer at de ikke egentlig har tenkt på denne løsningen før og at det er litt snodig at de innfører noe slikt midt i sesongen. – Det hele kan jo oppfattes som litt sladrete. Problemet for juryen er at ressursene ikke tillater å dekke hele løypa, sier Nymoen.Utviklingssjefen sier at de kanskje bør diskutere det prinsipielle ved tiltaket. – På en annen side synes jeg juryen er offensive og det er et godt trekk for å forsvare klassisk som gren. I tillegg har det den preventive virkningen. Beviskravet for å sanksjonere mot noen for skøytetak er relativt høyt og krever god dokumentasjon. Steinar Pettersen fra Vadsø skiklubb satt i juryen for rennet, og sier at det er vanskelig å ha oversikt over alt som skjer i løypene i renn som dette, hvor det ikke er TV-dekning, og mange løpere å holde rede på. – Vi åpnet for muligheten for at hvis noen så ulovlige situasjoner, så var vi interessert i å se på dette, sier han. Pettersen forteller at de ikke har fått inn noen klipp i helgen, men mener at det kan være en god måte å få mer dokumentasjon på. – Men jeg har forståelse for at noen frykter de kan havne i en sladreposisjon. Det er imidlertid ikke en protest de leverer, men et grunnlag for juryen å gjøre selvstendige betraktninger, forklarer han.Pettersen tror dette er første gang et slikt tiltak blir gjennomført. Han sier at tidligere juryer har fått kritikk for å være for snille med utøvere som opptrer på gal side av regelverket. – Det er enkelte som prøver seg på å ta skøytetak. Ofte er det trenerne som lærer opp utøvere og noen har nok litt mangelfull kunnskap om regelverket, sier Pettersen. Ved én anledning måtte de bruke høyttaleranlegget for å informere utøverne om reglene i klassisk. Men deltakerne i Norgescup er i aldersklassen 17 til 20 år, så han understreker at det ikke er nybegynnere det er snakk om der. Av rundt 800 startende løpere, sanksjonerte Pettersens jury totalt 20 løpere, noe han mener er et relativt høyt antall. Kun én av dem var imidlertid på kvinnesiden, og 19 av rundt 500 herreløpere fikk straff for blant annet å ta skøytetak. – Nivået er veldig høyt i Norge og vi ser at de beste nordmennene ofte er best også i internasjonale junior-renn. Norgescup er det mest prestisjefulle for juniorer i Norge, nest etter NM, er Pettersens forklaring på hvorfor noen tyr til ulovligheter. http://api.int.vgnett.no/enrichments/poll/19925
Konkurransen om å bli den neste Northug spisser seg til, og arrangørene av Norgescupen ber nå om videobevis fra foreldre og publikum for å avsløre juniorjukserne. seg til, og arrangørene av Norgescupen ber nå om videobevis fra foreldre og publikum for å avsløre juniorjukserne.